**10. klase. Bioloģija. Sēņu un augu valsts. Radošais darbs pārī/ grupā**

**Radošā darba mērķi:**

1. aprakstīt un vizuāli attēlot sēņu un augu valsts pārstāvjus, to uzbūvi un nozīmi dabā un cilvēku dzīvē;

2. prast analizēt informāciju un attēlot to strukturētā veidā;

3. mācīties strādāt grupās (dalīt pienākumus, organizēt grupas darbu un uzņemties iniciatīvu);

4. pilnveidot savas radošās un kritiskās domāšanas prasmes.

**Radošā darba uzdevums:** izveidot bukletu, kuram jāinformē Latvijas iedzīvotāji par sēņu un augu valsts pārstāvjiem, to uzbūvi un nozīmi dabā un cilvēku dzīvē.

**Prasības bukleta veidošanā:**

**1. SADAĻA: (3 punkti)**

A. ir bukleta nosaukums, kas ļauj saprast, par kādu sēņu vai augu valsts organismu kopumu bukletā ir runa;

B. ir zīmējums, kurā vizuāli un saprotami attēlots kas tāds, kas ilustrē konkrēto sēņu vai augu valsts organismu kopumu;

C. pie zīmējuma ir skaidrojums, kas šajā zīmējumā ir parādīts (īsā un konkrētā teikumā).

**2. SADAĻA: (5 punkti)**

A. ir nosaukti 5 dotās organism grupas pārstāvji (sugas), kas sastopami Latvijā un no kuriem vismaz 2 ir aizsargājami vai indīgi, un vismaz 2 ir dabā bieži sastopami;

B. par katru pārstāvi ir uzrakstīta papildinoša informācija (1 izvērstā teikumā).

**3. SADAĻA: (5 punkti)**

A. ir nosauktas 5 būtiskākās/ raksturīgākās konkrētā sēņu vai augu valsts organismu kopuma uzbūves īpatnības;

B. katra uzbūves īpatnība ir ilustrēta vai izskaidrota vismaz 1 izvērstā teikumā.

**4. SADAĻA: (5 punkti)**

A. ir nosaukti 5 jēdzieni, kas ir būtiski, apgūstot informāciju par konkrēto sēņu vai augu valsts organismu kopumu;

B. katrs jēdziens ir izskaidrots vismaz 1 izvērstā teikumā.

**5. SADAĻA: (5 punkti)**

A. ir aprakstīti 5 piemēri par konkrētā organismu kopuma nozīmi dabā un cilvēku dzīvē, no kuriem vismaz 2

ir par dabu un vismaz 2 ir par cilvēka dzīvi;

B. katrs piemērs ir izskaidrots vismaz 1 izvērstā teikumā.

**6. SADAĻA: (1 punkts)**

A. ir norādīti bukleta autoru vārdi un uzvārdi, konkrētais ieguldījums bukleta tapšanā, klase un grupa, kā arī

bukleta izgatavošanas datums.

SVARĪGI!

Izmantotā informācija bukletā ir jāizkārto tā, lai tā veidotu vienotu stāstu un būtu viegli uztverama lasītājam!

**Kopējais punktu skaits: 24**